CELEX: 62005FJ0041
Language: mt
Date: 2010-09-30
Title: SENTENZA TAT-TRIBUNAL GĦAS-SERVIZZ PUBBLIKU (It-Tieni Awla) 30 ta’ Settembru 2010.#Kurt J acobs vs Il-Kummissjoni Ewropea.#Servizz pubbliku — Uffiċjali — Ħatra — Kandidati inklużi f’lista ta’ riżerva qabel id-dħul fis-seħħ tar-Regolamenti tal-Persunal il-ġodda — Klassifikazzjoni fi grad skont regoli ġodda inqas favorevoli — Artikolu 12(3) tal-Anness XIII tar-Regolamenti tal-Persunal.#Kawża F-41/05.

Ġabra tal-ġurisprudenza

                           SENTENZA TAT-TRIBUNAL GĦAS-SERVIZZ PUBBLIKU
                                            (It-Tieni Awla)
                                        30 ta’ Settembru 2010

                                                   Kawża F-41/05

                                                  Kurt J acobs
                                                       vs
                                             Il-Kummissjoni Ewropea

       “Servizz pubbliku — Uffiċjali — Ħatra — Kandidati inklużi f’lista ta’ riżerva qabel id-dħul fis-seħħ
     tar-Regolamenti tal-Persunal il-ġodda — Klassifikazzjoni fi grad skont regoli ġodda inqas favorevoli —
                          Artikolu 12(3) tal-Anness XIII tar-Regolamenti tal-Persunal”

     Suġġett:     Rikors ippreżentat skont l-Artikoli 236 KE u 152 KEEA, li permezz tiegħu K. Jacobs jitlob
                  l-annullament tad-deċiżjoni tal-11 ta’ Frar 2005 li ċaħdet l-ilment tiegħu kontra
                  deċiżjonijiet tas-16, l-24 u l-31 ta’ Awwissu 2004 u, jekk ikun hemm bżonn,
                  l-annullament tad-deċiżjonijiet imsemmija l-aħħar sa fejn jikklassifikawh fi grad inqas
                  minn dak iddikjarat fl-avviż tal-kompetizzjoni COM/B/1/02. Huwa jitlob ukoll li
                  l-Kummissjoni tiġi kkundannata tħallsu EUR 250 000 bħala danni.

     Deċiżjoni:   Ir-rikors huwa miċħud. Kull parti għandha tbati l-ispejjeż tagħha.

                                                     Sommarju

     1. Uffiċjali — Kwalità ta’ uffiċjal — Kundizzjonijiet għall-kisba mhux sodisfatti fl-assenza ta’ ħatra
     regolari
     (Regolamenti tal-Persunal, Artikolu 3)

     Skont il-prinċipji tad-dritt tas-servizz pubbliku tal-Unjoni Ewropea, il-ħatra ta’ uffiċjal tista’ ssir biss
     skont il-forom u l-kundizzjonijiet previsti fir-Regolamenti tal-Persunal.

     Peress li r-rabta legali li torbot lill-uffiċjal mal-amministrazzjoni hija bbażata fuq ir-Regolamenti
     tal-Persunal u mhux fuq kuntratt, l-Artikolu 3 tar-Regolamenti tal-Persunal, li t-test tiegħu ma ġiex
     emendat bir-Regolament Nru 723/2004, li jemenda r-Regolamenti tal-Persunal u l-Kondizzjonijiet
     tal-impjieg, jimplika li l-ħatra ta’ uffiċjal neċessarjament toriġina minn att unilaterali tal-Awtorità
     tal-Ħatra li jispeċifika d-data meta din il-ħatra tieħu effett, kif ukoll l-impjieg assenjat lill-persuna
     kkonċernata. Konsegwentement, tali ħatra ma tistax tirriżulta minn allegat ftehim li jirriżulta
     mill-aċċettazzjoni ta’ offerta ta’ impjieg, a fortiori meta l-offerta ta’ impjieg toriġina minn membri
     tal-persunal tal-istituzzjoni li ma għandhomx il-kwalità ta’ Awtorità tal-Ħatra.

MT
           ECLI:EU:F:2010:116                                                                                  1
 ---pagebreak---                                               SOMMARJU — KAWŻA F-41/05
                                               JACOBS vs IL-KUMMISSJONI

Għaldaqstant, huwa biss wara li jkun is-suġġett ta’ deċiżjoni ta’ ħatra maħruġa mill-imsemmija
Awtorità li l-kandidat magħżul ta’ kompetizzjoni ġenerali jista’ jinvoka l-kwalità tiegħu ta’ uffiċjal u,
b’hekk, jitlob il-benefiċċju ta’ dispożizzjonijiet tar-Regolamenti tal-Persunal.
                                                                                                     (ara l-punti 43, 44 u 52)

        Referenza:

        Il-Qorti tal-Ġustizzja: 13 ta’ Mejju 1970, Fournier vs Il-Kummissjoni, 18/69, Ġabra p. 249; Il-Qorti tal-Prim’Istanza:
        10 ta’ April 1992, Ventura vs Il-Parlament, T-40/91, Ġabra p. II-1697, punti 40 u 41; 19 ta’ Lulju 1999, Mammarella
        vs Il-Kummissjoni, T-74/98, ĠabraSP p. I-A-151 u II-797, punti 25 sa 27; 11 ta’ Lulju 2007, Centeno Mediavilla et vs
        Il-Kummissjoni, T-58/05, Ġabra p. II-2523, punti 54 u 55

2                                                                                                       ECLI:EU:F:2010:116